Foldbar telefon fra OnePlus lanceres i august: OnePlus Open

En kommende foldbar telefon fra OnePlus, muligvis med navnet OnePlus Open, lanceres formentligt i slutningen af august.

Rygterne har efterhånden floreret i et stykke tid og nu tyder det på, at OnePlus lancerer deres bud på en foldbar telefon snart.

Tidligere fik vi en idé om hvordan telefonen sandsynligvis kommer til at se ud. Nu hævder en ny kilde dog, at OnePlus introducerer telefonen i slutningen af august.
Ifølge Max Jambor på Twitter, bliver OnePlus Open præsenteret den 29. august.

Yes, I can confirm OnePlus Open will be unveiled on August 29th https://t.co/JDsKCxn2gh
— Max Jambor (@MaxJmb) July 13, 2023

Forventede specifikationer

OnePlus Open forventes at få en 6,3″ ydre skærm (når telefonen er foldet sammen), hvor den udfoldet har en 7,6″ skærm med 120Hz. Drivkraften er en Snapdragon 8 Gen 2 chip, sammenkoblet med 16 GB RAM og 512 GB lagerplads. Batteriet er på 4.800mAh med understøttelse af 67W hurtigladning.

På bagsiden er der angiveligt tre kameraer, bestående af en 50MP hovedsensor (IMX890 sensor), et 48MP ultrawide-kamera, samt en 64MP telefoto-linse.

Læs også: Her er Nothing Phone (2) – en unik flagskibstelefon

Foldbar telefon fra OnePlus lanceres i august: OnePlus Open